แม่น้ำอิมจิน

แม่น้ำอิมจิน (; สะกดแบบเกาหลีใต้) หรือ ริมจิน (; สะกดแบบเกาหลีเหนือ) เป็นแม่น้ำที่มีขนาดใหญ่เป็นอันดับที่เจ็ดในเกาหลีแม่น้ำสายนี้ไหลจากทิศเหนือลงสู่ทิศใต้ โดยไหลตัดผ่านเขตปลอดทหารและรวมเข้ากับแม่น้ำฮันที่บริเวณท้ายน้ำของโซล ใกล้ทะเลเหลือง

แม่น้ำสายนี้ไม่ได้เป็นที่มาของชื่อสงครามอิมจิน (การรุกรานเกาหลีของญี่ปุ่นในช่วงปลายศตวรรษที่ 16)

 ประวัติศาสตร์ 
แม่น้ำอิมจินเป็นสถานที่เกิดสมรภูมิสำคัญสองครั้ง ได้แก่ ยุทธการที่แม่น้ำอิมจินในช่วงสงครามอิมจินใน ค.ศ. 1592 และยุทธการที่แม่น้ำอิมจินซึ่งเกิดขึ้นในช่วงสงครามเกาหลี

เขตใช้ประโยชน์ร่วม
เมื่อวันที่ 4 พฤศจิกายน ค.ศ. 2018 ทีมงานจำนวน 20 คน ประกอบด้วยจากเกาหลีเหนือ 10 คน และเกาหลีใต้ 10 คน เริ่มดำเนินการสำรวจร่วมระหว่างเกาหลีโดยมีวัตถุประสงค์เพื่อนำไปสู่การพัฒนาเขตใช้ประโยชน์ร่วมกันตามบริเวณชะวากทะเลของแม่น้ำอิมจินArchived at Ghostarchive and the Wayback Machine:  เขตดังกล่าวจะอนุญาตให้พลเรือนสามารถเข้าถึงชะวากทะเลเพื่อการท่องเที่ยว การคุ้มครองระบบนิเวศ และการเก็บมวลรวมก่อสร้างภายใต้การคุ้มครองของกองทัพจากทั้งสองฝั่งพรมแดนเกาหลี ต่อมาในวันที่ 5 พฤศจิกายน ค.ศ. 2018 สภาจังหวัดคังว็อนและคย็องกีของเกาหลีใต้ ซึ่งมีอาณาเขตติดกับเขตปลอดทหาร ได้ลงนามใน "ความตกลงการดำเนินงานเพื่อสันติภาพ" ที่สถานีโดราซันในพาจู เพื่อให้การอนุมัติจากระดับท้องถิ่นแก่เขตใช้ประโยชน์ร่วม การสำรวจชะวากทะเลของแม่น้ำอิมจินร่วมกันระหว่างเกาหลีเสร็จสิ้นลงเมื่อวันที่ 9 ธันวาคม ค.ศ. 2018 โดยแผนที่ฉบับใหม่ของบริเวณชะวากทะเล ซึ่งประกอบด้วยแนวหินโสโครกที่ค้นพบใหม่ มีกำหนดเผยแพร่ต่อสาธารณะภายในวันที่ 25 มกราคม ค.ศ. 2019

 ลักษณะเฉพาะ 
ร่องน้ำกัมมันต์ของแม่น้ำอิมจินใช้พื้นที่เพียงประมาณ 150 ถึง 200 ฟุตจากความกว้าง  ของท้องน้ำแห้งที่ไหลผ่าน ซึ่งขนาบข้างด้วยหน้าผาหินที่เกือบจะตั้งชัน โดยมีความสูงประมาณ  เหนือระดับน้ำลงเฉลี่ย ในสภาวะปกติแม่น้ำสายนี้ไม่ได้แสดงให้เห็นถึงพลังอันมหาศาลที่จะเกิดขึ้นเมื่อเกิดน้ำท่วม แต่ในช่วงฤดูฝนของเกาหลีในเดือนกรกฎาคมและสิงหาคม แม่น้ำอิมจินจะกลายเป็นกระแสน้ำที่ไหลเชี่ยวกราก ซึ่งส่วนใหญ่จะถูกจำกัดวงอยู่ภายในตลิ่งหินที่สูงชัน เมื่อได้รับน้ำจากลำน้ำสาขาขนาดใหญ่และลำธารบนภูเขาขนาดเล็กจำนวนมาก ระดับน้ำท่วมจะสูงถึง  เหนือระดับน้ำเฉลี่ย และมีความเร็วของกระแสน้ำอยู่ที่ 15 ถึง  การไหลบ่าอย่างรวดเร็วของหยาดน้ำฟ้าประมาณร้อยละ 95 ในระหว่างที่ฝนตกหนักโดยทั่วไป ส่งผลให้ในบางโอกาสแม่น้ำอิมจินมีระดับน้ำสูงขึ้นในอัตรามากกว่า 6 ฟุตต่อชั่วโมง

ในช่วงฤดูหนาวที่รุนแรงของเกาหลี ลมหนาวเย็นจัดจะพัดผ่านแม่น้ำอิมจิน อุณหภูมิที่ต่ำกว่าจุดเยือกแข็งส่งผลให้เกิดแผ่นน้ำแข็งหนาตัวขึ้นในแม่น้ำ การผันแปรของระดับน้ำในแม่น้ำ โดยเฉพาะอิทธิพลของน้ำขึ้นลงในบริเวณลำน้ำตอนล่าง ทำให้แผ่นน้ำแข็งเหล่านี้แตกออก และทำให้แพน้ำแข็งจำนวนมากพูนทับถมกันเมื่อกระทบกับสิ่งกีดขวางในร่องน้ำ

ชาวเกาหลีใต้จำนวนมากตั้งฉายาให้แม่น้ำอิมจินว่า "แม่น้ำมรณะ" ด้วยในอดีตมีศพจำนวนมากลอยตามน้ำมาจากทางเหนือ เหตุการณ์ล่าสุดเกิดขึ้นในช่วงทุพภิกขกัยครั้งใหญ่ในทศวรรษ 1990 ซึ่งเชื่อกันว่าชาวเกาหลีเหนือหลายล้านคนต้องเสียชีวิตจากการขาดอาหาร

 ในวัฒนธรรมประชานิยม 
ในนวนิยายยอดนิยม MASH: A Novel About Three Army Doctors หน่วยโรงพยาบาลศัลยกรรมกองทัพบกเคลื่อนที่ (MASH) ที่ 4077 ของสหรัฐ ตั้งอยู่ใกล้สาขาหนึ่งของแม่น้ำอิมจิน

แม่น้ำอิมจินเป็นหัวข้อของเพลงยอดนิยมที่มีชื่อเสียงของเกาหลีเหนือชื่อว่า "ริมจินกัง" (Rimjingang) ซึ่งตั้งชื่อตามแม่น้ำสายนี้ เพลงนี้แต่งขึ้นใน ค.ศ. 1957 โดยมีเนื้อร้องที่เขียนโดยพัก เซ-ย็อง กวีชาวเกาหลีเหนือ เป็นเพลงที่เป็นที่รู้จักอย่างกว้างขวางในเกาหลีเหนือ เนื่องจากอ้างถึงแม่น้ำอิมจินในฐานะสัญลักษณ์ของเสรีภาพที่ไหลจากเหนือสู่ใต้ เพลงนี้พรรณนาถึงความโศกเศร้าของมาตุภูมิที่ถูกแบ่งแยกและกล่าวถึงประวัติศาสตร์อันโหดร้ายของแม่น้ำ ต่อมาเพลงนี้ (ในชื่อ "อิมูจิงาวะ") กลายเป็นที่นิยมในญี่ปุ่นจากการนำไปร้องใหม่โดยวง The Folk Crusaders และศิลปินคนอื่น ๆA song to Imjin River, 7 June 2012Imjin River: River where tears of the Koreans flow, 11 March 2014 และยังคงเป็นเพลงที่ได้รับความนิยมในหมู่ชุมชนเกาหลีทั่วโลก ในฐานะเพลงแห่งความหวังว่าชาวเกาหลีจะกลับมาเป็นหนึ่งเดียวกันและมีอิสระอีกครั้ง

 ดูเพิ่ม 
 แม่น้ำฮันทัน
 แม่น้ำฮัน
 รายชื่อแม่น้ำในประเทศเกาหลี
 เขื่อนฮวังกัง

 อ้างอิง 

 แหล่งข้อมูลอื่น 

 US Army (PDF)
 imjinscout.com

หมวดหมู่:แม่น้ำในประเทศเกาหลีใต้
หมวดหมู่:แม่น้ำในประเศเกาหลีเหนือ
หมวดหมู่:แม่น้ำระหว่างประเทศในทวีปเอเชีย
หมวดหมู่:พรมแดนเกาหลีเหนือ–เกาหลีใต้
หมวดหมู่:เขตสงวนชีวมณฑลในประเทศเกาหลีใต้